CELEX: 62008CA0395
Language: ro
Date: 2010-06-10 00:00:00
Title: Cauzele conexate C-395/08 și C-396/08: Hotărârea Curții (Camera a doua) din 10 iunie 2010 (cerere de pronunțare a unei hotărâri preliminare formulată de Corte d'appello di Roma — Italia) — Istituto nazionale della previdenza sociale (INPS)/Tiziana Bruno, Massimo Pettini (C-395/08), Daniela Lotti, Clara Matteucci (C-396/08) (Directiva 97/81/CE — Acordul cadru privind munca pe fracțiune de normă — Egalitate de tratament între lucrătorii pe fracțiune de normă și lucrătorii cu normă întreagă — Calculul vechimii în muncă impuse în vederea obținerii unei pensii pentru limită de vârstă — Excluderea perioadelor nelucrate — Discriminare)

9.10.2010   
            
            
               RO
            
            
               Jurnalul Oficial al Uniunii Europene
            
            
               C 274/2
            
         Hotărârea Curții (Camera a doua) din 10 iunie 2010 (cerere de pronunțare a unei hotărâri preliminare formulată de Corte d'appello di Roma — Italia) — Istituto nazionale della previdenza sociale (INPS)/Tiziana Bruno, Massimo Pettini (C-395/08), Daniela Lotti, Clara Matteucci (C-396/08)
   (Cauzele conexate C-395/08 și C-396/08) (1)
   
   (Directiva 97/81/CE - Acordul cadru privind munca pe fracțiune de normă - Egalitate de tratament între lucrătorii pe fracțiune de normă și lucrătorii cu normă întreagă - Calculul vechimii în muncă impuse în vederea obținerii unei pensii pentru limită de vârstă - Excluderea perioadelor nelucrate - Discriminare)
   2010/C 274/02
   Limba de procedură: italiana
   
      Instanța de trimitere
   
   Corte d'appello di Roma
   
      Părțile din acțiunea principală
   
   
      Reclamant: Istituto nazionale della previdenza sociale (INPS)
   
      Pârâți: Tiziana Bruno, Massimo Pettini (C-395/08), Daniela Lotti, Clara Matteucci (C-396/08)
   
      Obiectul
   
   Cerere de pronunțare a unei hotărâri preliminare — Corte d'appello di Roma — Interpretarea Directivei 97/81/CE a Consiliului din 15 decembrie 1997 privind acordul cadru cu privire la munca pe fracțiune de normă, încheiat de UCIPE, CEIP și CES — Anexă: Acordul cadru cu privire la munca pe fracțiune de normă (JO L 14, p. 9, Ediție specială, 05/vol. 5, p. 35) — Lucrători pe fracțiune de normă care lucrează câteva luni în fiecare an și care sunt în perioadă de odihnă în celelalte luni — Excluderea perioadelor de inactivitate pentru calcularea pensiei pentru limită de vârstă
   
      Dispozitivul
   
   
               1.
            
            
               În ceea privește pensiile pentru limită de vârstă, clauza 4 din Acordul cadru privind munca pe fracțiune de normă, anexat la Directiva 97/81/CE a Consiliului din 15 decembrie 1997 privind Acordul cadru cu privire la munca pe fracțiune de normă, încheiat de UCIPE, CEIP și CES, trebuie interpretată în sensul că se opune unei reglementări naționale care, în privința lucrătorilor pe fracțiune de normă de tip vertical ciclic, exclude perioadele nelucrate din calculul vechimii impuse pentru dobândirea unui drept la o astfel de pensie, cu excepția cazului când o asemenea diferență de tratament este justificată de motive obiective.
            
         
               2.
            
            
               În ipoteza în care instanța de trimitere ar ajunge la concluzia că reglementarea națională în discuție în acțiunile principale este incompatibilă cu clauza 4 din Acordul cadru privind munca pe fracțiune de normă, anexat la Directiva 97/81, clauza 1 și clauza 5 punctul 1 din acordul menționat ar trebui interpretate în sensul că și acestea se opun unei astfel de reglementări.
            
         
      (1)  JO C 327, 20.12.2008.